মাহবুব আলম লাভলু  আগামী ২৩ জুন মতলব উত্তর উপজেলার ইউপি নির্বাচন। এই নির্বাচনে ১২টি ইউনিয়নে ১০৮টি কেন্দ্রে ১০৮ জন প্রিজাইডিং অফিসার, ৪৭০ জন সহকারী প্রিজাইডিং অফিসার ও ৯৪০ জন পোলিং অফিসার নিয়োগ করা হয়েছে। মতলব উত্তর উপজেলার ১৪টি ইউনিয়নের মধ্যে ১২টি ইউনিয়নে ১ নারীসহ ৭৫ জন চেয়ারম্যান প্রার্থী, সংরক্ষিত সদস্য পদে ৯৭ জন ও সাধারণ সদস্য  পদে ৩৬৬ জনসহ মোট ৫৩৮ জন প্রার্থী প্রতিদ্বন্দ্বিতা করছেন। ১২টি ইউনিয়নে ৭৫ জন চেয়ারম্যান প্রার্থী হওয়ায় এবং একই ওয়ার্ডে একাধিক চেয়ারম্যান প্রার্থী থাকায় প্রাধান্য বিস্তার নিয়ে ভোট গ্রহণের দিন গোলযোগের আশঙ্কা করছে ভোটার ও প্রার্থীরা। তবে সবাই শান্তিপূর্ণ ভোট গ্রহণ কামনা করছেন। শান্তিপূর্ণ ভোট গ্রহণের ব্যবস্থা করার জন্য প্রশাসনের কাছে দাবি জানিয়েছেন ভোটার ও প্রার্থীরা। এ ব্যাপারে মতলব উত্তর থানার অফিসার ইনচার্জ মোঃ রুস্তম আলী সিকদার পিপিএম বলেন, এ উপজেলায় শান্তিপূর্ণভাবে ইউপি নির্বাচন অনুষ্ঠিত হবে। অবাধ ও  নিরপেক্ষ ভোট গ্রহণের সকল ব্যবস্থা গ্রহণ করা হবে। ভোটারদের নির্বিঘ্নে কেন্দ্রে যেয়ে ভোট দেয়ার সব ব্যবস্থা নেয়া হয়েছে। ঝড় বৃষ্টি উপেক্ষা করে প্রার্থীরা এখন গণসংযোগ, পথসভা ও উঠোন বৈঠক করে পার করছে প্রতিটি ক্ষণ। মতলব উত্তরের নির্বাচন এবার ভোটারদের কাছে অতীতের অন্য নির্বাচনের চেয়ে একটু আলাদা মাত্রা জুগিয়েছে। কে কোন্ রাজনৈতিক দলের নেতা বা সমর্থক হিসেবে প্রার্থী হয়েছেন, কে আওয়ামী লীগ ও বিএনপি সমর্থিত প্রার্থী সেটাই এবার মুখ্য বিষয় ভোটারদের কাছে। নিজ দলীয় প্রার্থীকে বিজয়ী করার জন্যে নানান কৌশল আটছে রাজনৈতিক নেতারা।  উপজেলার ১২টি ইউনিয়ন যেনো এখন নির্বাচনী জ্বরে কাঁপছে। সর্বত্র বইছে নির্বাচনী আমেজ। নির্বাচনী প্রচারণায় এবার তরুণ ও নতুন প্রার্থীরা সাবেকদের চেয়ে এগিয়ে। এবারের নির্বাচনে সভা-সমাবেশ, মিছিল, শোডাউন না থাকায় বিরাজ করছে অন্য রকম এক পরিবেশ, যেনো যুদ্ধ হচ্ছে তুমুল কিন্তু শব্দ হচ্ছে না। পোস্টার, ব্যানার ও ফেস্টুনে ছেয়ে গেছে অলি-গলি ও গাছের ডালপালা। এ বর্ষা মৌসুমে ঝড় বৃষ্টিতে ভিজেও প্রার্থীরা চালাচ্ছেন তাদের বিরামহীন প্রচারণা। ভোট পাওয়ার জন্য প্রার্থীরা মহিলা সমর্থকদেরকেও পাঠাচ্ছেন ভোটারদের বাড়ি বাড়ি। ঘুম নেই  সমর্থকদেরও। পুরনো আত্মীয়-স্বজনদের খোঁজখবর নেয়াসহ আম-কাঠাল দেয়ার মাধ্যমে ভোট প্রার্থনা করছেন প্রার্থী ও তাদের কর্মী-সমর্থকরা। ভোটারদেরকে কাছে টানার জন্যে প্রার্থীরা দিচ্ছেন নানান প্রতিশ্রুতি। তবে ভোটাররা এবার ভোট দেবেন বুঝে শুনে। তারা খুব সচেতন। যাদের দ্বারা এলাকার উন্নয়ন হবে এবং কাছে পাওয়া যাবে তাদেরকেই এবার ভোট দেবেন ভোটাররা। তারা চান একটি সুষ্ঠু, অবাধ ও নিরপেক্ষ নির্বাচন। উপজেলার ১২টি ইউনিয়নে যেসব প্রার্থী প্রতিদ্বন্দ্বিতা করছেন তারা হচ্ছেন ঃ ষাটনল ইউনিয়নে চেয়ারম্যান পদে একেএম শরীফ উল্যাহ সরকার (দেয়ালঘড়ি), দেওয়ান  গোলজার আলম (জাহাজ), গিয়াস উদ্দিন চৌধুরী (আনারস), ফেরদৌস আলম (গরুর গাড়ি), মাহবুব আলম (কাপ পিরিচ), শাহজালাল প্রধান (মাইক), আবু হানিফ (দোয়াত কলম) ও নবীর হোসেন (তালা)। এছাড়া সংরক্ষিত সদস্য পদে ৪ জন ও সাধারণ সদস্য পদে ৩৩ জন। এই ইউনিয়নে ভোটার সংখ্যা ১০,১০২ জন। সাদুল্যাপুর ইউনিয়নে চেয়ারম্যান পদে মজিবুর রহমান সরকার (দোয়াত কলম), জোবায়ের আজিম পাঠান স্বপন (আনারস), মুন্সী লোকমান আহমেদ (দেয়াল ঘড়ি), রানা আহমেদ রফিক (গরুর গাড়ি) ও রফিকুল ইসলাম মাস্টার (তালা)। এছাড়া সংরক্ষিত সদস্য পদে ৮ জন ও সাধারণ সদস্য পদে ৩৬ জন। এই  ইউনিয়নে ভোটার সংখ্যা ১২,৭৮৪ জন। জহিরাবাদ ইউনিয়নে চেয়ারম্যান পদে মনিরুজ্জামান কানু (দেয়াল ঘড়ি), আলী আক্কাছ বাদল (আনারস), মুক্তার হোসেন (গরুর গাড়ি) ও রফিকুল ইসলাম কাজল (তালা)। সংরক্ষিত সদস্য পদে ৬ জন ও সাধারণ সদস্য পদে ২৩ জন। এই ইউনিয়নে ভোটার সংখ্যা ৭,০৭১ জন। ফতেপুর পশ্চিম ইউনিয়নে চেয়ারম্যান পদে নূর মোহাম্মদ (আনারস), সলিমউল্যাহ লাভলু (টেলিফোন), আবুল হোসেন খন্দকার (মাইক), কাজী মেজবাহ উদ্দিন মজিদ (বালতি), মোজাম্মেল হক সরকার (গরুর গাড়ি), একেএম গোলাম হোসেন (কাপ পিরিচ), বোরহান উদ্দিন প্রধান (গিটার), সাদেকুর রহমান  (তালা), হাজী শাহাবুদ্দিন ভূঁইয়া (জাহাজ), আব্দুল লতিফ বেগ (দেয়াল ঘড়ি), ফখরুল ইসলাম (চশমা) ও শাহজাহান প্রধান (দোয়াত কলম)। সংরক্ষিত সদস্য পদে ৯ জন ও সাধারণ সদস্য পদে ৩৩ জন। এই ইউনিয়নে ভোটার সংখ্যা ১২,১৩৩ জন। এখলাছপুর ইউনিয়নে চেয়ারম্যান পদে মেছবাহ উদ্দিন জনি (দেয়াল ঘড়ি), হাজী মোছাদ্দেক হোসেন মুরাদ (গরুর গাড়ি), অ্যাডঃ জসিম উদ্দিন (আনারস), নজরুল ইসলাম (তালা), শাহাদাৎ হোসেন বেপারী (দোয়াত কলম) ও ফরিদ উদ্দিন সিদ্দিকি (জাহাজ)। সংরক্ষিত সদস্য পদে ৯ জন ও সাধারণ সদস্য পদে ২৬ জন। এই ইউনিয়নে ভোটার সংখ্যা ৭,৪৬৫ জন। ফরাজীকান্দি  ইউনিয়নে চেয়ারম্যান পদে আব্দুল আউয়াল (তালা), কামাল উদ্দিন গাজী (আনারস) ও দেলোয়ার হোসেন দানেশ (গরুর গাড়ি)। সংরক্ষিত সদস্য পদে ৯ জন ও সাধারণ সদস্য পদে ৩১ জন। এই ইউনিয়নে ভোটার সংখ্যা ২১,৬৭০ জন। সুলতানাবাদ ইউনিয়নে চেয়ারম্যান পদে শফিকুল ইসলাম পাটোয়ারী (তালা), লিয়াকত আলী (দোয়াত কলম), মঞ্জুর মোর্শেদ স্বপন (গরুর গাড়ি), আবুবকর সিদ্দিক খোকন (আনারস), শফিকুল ইসলাম (কাপ পিরিচ), রওশন আরা (জাহাজ) ও আঃ করিম সরকার (দেয়াল ঘড়ি)। সংরক্ষিত সদস্য পদে ৮ জন ও সাধারণ সদস্য পদে ৩৭ জন। এই ইউনিয়নে ভোটার সংখ্যা ১১,৩৬৫ জন। বাগানবাড়ি  ইউনিয়নে চেয়ারম্যান পদে ফয়েজ আহমেদ (তালা), নান্নু মিয়া (আনারস), মোশারফ হোসেন মাস্টার (দেয়ালঘড়ি), আব্দুলস্ন্লাহ আল মামুন (গরুর গাড়ি) ও হারুন অর রশিদ (কাপ পিরিচ)। সংরক্ষিত সদস্য পদে ১০ জন ও সাধারণ সদস্য পদে ২৭ জন। এই ইউনিয়নে ভোটার সংখ্যা ১২,৬৬৯ জন। ফতেপুর পূর্ব ইউনিয়নে চেয়ারম্যান পদে গোলাম নবী বাদল (কাপ পিরিচ), অ্যাডঃ শাহরিয়ার ডালিম (দেয়াল ঘড়ি), আবুল কাশেম (আনারস), আজমল হোসেন চৌধুরী (গরুর গাড়ি), মজিদ বেপারী মধু (টেলিফোন), মোস্তফা কামাল (মাইক), আব্দুল কাইউম খান (চশমা), আব্দুর রাজ্জাক (জাহাজ), কাজী সালাউদ্দিন  (তালা), মনির হোসেন সরকার (দোয়াত কলম) ও আবুল কালাম সরকার (বালতি)। সংরক্ষিত সদস্য পদে ১০ জন ও সাধারণ সদস্য পদে ২৬ জন। এই ইউনিয়নে ভোটার সংখ্যা ১৩,১৫৯ জন। দুর্গাপুর ইউনিয়নে চেয়ারম্যান পদে এহসান মিয়া (দেয়াল ঘড়ি), মুক্তিযোদ্ধা ইসমাইল হোসেন (গরুর গাড়ি), দেওয়ান আবুল খায়ের (মাইক), আরিফুল ইসলাম ইমন (আনারস), একেএম আজাদ (কাপ পিরিচ), খন্দকার সাইফুল ইসলাম মানিক (জাহাজ), তোফাজ্জল হোসেন (তালা), মমিন আলী দেওয়ান (দোয়াত কলম) ও আবু বকর সিদ্দিক (চশমা)। সংরক্ষিত সদস্য পদে ৭ জন ও সাধারণ সদস্য পদে ৩০ জন। এই ইউনিয়নে ভোটার সংখ্যা ১৫,৫৮০  জন। ইসলামাবাদ ইউনিয়নে চেয়ারম্যান পদে সাজেদুল হাসান বাতেন (দেয়াল ঘড়ি), শাহ মোঃ আল আমিন সরকার (দোয়াত কলম), মোঃ মানিক (আনারস), মঈনউদ্দিন আহমেদ (গরুর গাড়ি) ও রফিকুল ইসলাম (তালা)। সংরক্ষিত সদস্য পদে ৯ জন ও সাধারণ সদস্য পদে ৩৪ জন। এই ইউনিয়নে ভোটার সংখ্যা ৯,৯৮৪ জন। মোহনপুর ইউনিয়নে চেয়ারম্যান পদে সাবেক চেয়ারম্যান সামছুল হক চৌধুরী বাবুল প্রতিদ্বন্দ্বী প্রার্থী না থাকায় বিনা প্রতিদ্বন্দ্বিতায় নির্বাচিত হয়েছেন। সংরক্ষিত সদস্য পদে ৮ জন ও সাধারণ সদস্য পদে ৩০ জন।